經數: 一八二一

經名: 俱舍論記卷第十五

頁數: 二四一

上	欄

本受心然更不爲所受作業. 唯除忘念而

不作者. 以此無表期加行生絶加行時無

表便捨問受心亦要期. 作1業亦有期心. 此

二何別解云受心據意以論. 作業據身

語以說又解受心誓受卽得. 作業作乃方

成又解受心雖亦有彼作業. 受心强勝. 無

表但從受心得故. 但名受心不名作業. 作

業雖亦有彼期心. 作業强勝. 無表但從作

業得故. 但名作業不名受心. 婆沙名加

行捨. 雜心名捨方便. 名異義同四由事

物至□網等事者. 正理釋云. 本由彼事引

無表生. 彼事壞時無表便斷. 婆沙名事物.

雜心名若事. 名皆相似五由壽命至有

轉易故者五由壽命斷壞故捨. 本得處中

善惡無表由所依身. 以捨命故. 彼所依止

衆同分身有轉易故. 無表便斷. 婆沙名由

所依. 雜心名若身. 義皆無違六由善

根至所引無表者. 六由善根斷壞故捨. 謂

起加行斷善根時. 於加行位便捨處中善

根所引無表. 正理難云. 六由依根斷壞故捨.

謂起加行斷善惡時. 各捨彼根所引無表.

非至斷善得靜慮時方捨處中善惡無表.

以羸劣故. 起加行時便捨處中善惡無表.

如何經主於此義中說第六緣名爲斷善.

若作是說斷善加行亦名斷善. 爲第六緣.

是則應言靜慮加行亦名靜慮便成七緣.

靜慮加行中捨惡無表故. 應言根者通善

惡根. 所說斷言是斷加行. 由依根斷爲第六

緣. 此釋頌文於理無失正理意說. 處中

中	欄

六緣一一皆能通捨善惡. 所言根斷. 根通

善惡. 斷是斷加行. 若處中善斷善加行捨. 若

處中惡斷惡加行捨. 卽是靜慮加行俱舍師

救云. 理實頌中所說根斷如正理說. 而於

長行偏言斷善. 影顯斷惡. 或可. 論主2試

後學徒爲覺不覺. 應知此中若處中善生

得善所起. 及加行善所起者. 皆於斷善加行

時捨. 若處中不善斷惡加行時捨. 謂於靜

慮加行位中間思心捨名斷惡加行捨. 加行

位中名爲斷者. 若加行善不成名斷能捨

無表. 若生得善. 及與不善. 伏不現3行名之

爲斷. 能捨無表. 非體不成問處中善惡

何故唯於加行時捨解云以彼劣故唯加

行捨難云加行善發別解脫戒彼旣是强.

如何亦於加行位捨解云彼雖是强. 由

於此位捨能發心故亦隨捨難云生得善

發處中善者. 及不善心發處中不善加行

位旣未捨. 彼能發之心如何有捨解云雖

未捨彼能發之心性劣故捨問靜慮加行

捨惡處中受戒加行亦能捨不解云不能

捨. 論說靜慮加行捨故. 又性中庸不違受

戒於根本位尙不捨彼肉加行耶難云旣

性中庸何妨不違靜慮解云靜慮正斷惡

故捨惡處中難云別解非正能斷惑. 如何

能捨不律儀解云與彼惡戒敵對相違. 雖

非斷惑得戒. 名捨又解能捨. 如得靜

慮能捨惡戒. 於加行位捨惡處中. 得別解

脫理亦應然. 正得戒時旣捨惡戒. 加行理

亦捨惡處中. 豈有將受別解脫戒. 不捨

下	欄

惡處中而受彼善戒. 以將受時必先捨故.

而言惡處中不違善戒據得戒已去. 若初

得戒卽違不起正理不說略說不論應知

諸論說捨處中文多不具. 此論正理具說

六種. 可謂周備問別解與處中無表何故

捨緣差別不同解云若以別解五緣對處

中. 別解善法增勝不依二形. 有二形捨. 處

中中庸不違二形. 無二形捨別解有晝

夜分齊故. 有夜盡捨. 處中無斯定限. 無夜

盡捨. 故捨義當受心斷. 命終4斷捨名義俱

同. 斷善同根斷少分總而言之. 別解對

處中二別三同若以處中六緣對別解.

處中有勢力作業事物斷故有此三捨. 別

解不爾無此三捨. 受心斷捨義當故捨. 壽命

斷捨. 名義俱同. 根斷分同斷善捨總而言

之. 處中對別解三異三同問定戒與處中

無表何故捨緣差別不同解云若以定戒

三緣對處中. 定戒有易地失故. 有易地捨.

處中由命終捨. 或加行捨. 非由易地失故.

無易地捨定戒有退失故有退捨. 若善

處中非由退起惑故捨. 若惡處中惑先成

故. 非由退捨故. 說處中無退失捨. 唯命終

捨同. 然定戒分捨. 處中全捨總而言之. 定

戒對處中二異一同若以處中六緣對

定戒. 唯命終捨同如前解. 餘五緣唯處中

有. 定戒無可知總而言之. 處中對定戒

五異一同問道戒與處中無表何故捨緣

差別不同解云若以道戒三緣對處中. 道

戒有得果練根退失故有此三捨. 處中不

經數: 一八二一

經名: 俱舍論記卷第十五

頁數: 二四二

上	欄

爾無此三捨. 故三皆別. 若以處中六緣對

道戒. 道戒□無故六皆別問惡戒與處中

無表何故捨緣差別不同解云若以惡戒

三緣對處中. 惡戒捨難. 故捨不成有得戒

捨. 處中易捨. 作法卽成. 或加行捨故無得戒

捨惡戒惡中增勝不依二形. 有二形捨.

處中中庸不違二形. 無二形捨. 唯命終捨

同總而言之. 惡戒對處中二別一同若

以處中六緣對惡戒. 處中捨易. 作法卽成

有受心斷捨. 惡戒捨難. 無受心斷捨處

中有勢力作業事物根斷故有此四捨. 惡

戒不爾. 無此四捨. 唯命終捨同總而言之.

處中對惡戒五異一同或根斷中斷惡捨

義. 當惡戒中得戒捨. 以得善戒斷惡戒

故. 若作1斯解於根斷中少分同得戒

欲非色善至捨復云何者. 此下第五捨諸非

色問欲界非色善法. 及餘一切三界非色

染法捨復云何. 上來文勢正明捨善惡中.

復作*斯問義便□明色無色界非色善

法. 捨定戒中義便已明故此不問問何故

不問捨無記法解云餘善染法是善惡

色同流類故所以別問. 餘無記法非流類故

所以不同頌曰至捨諸非色染者. 上兩

句答前問. 下兩句答後問論曰至二生

上界者. 釋上兩句. 欲界一切非色善法. 謂

生得聞思□彼眷屬. 捨由二緣一斷善

根. 謂起邪見斷彼善根. 若生得善正斷善

時捨名斷善捨. 若加行善斷善加行時捨名

斷善捨二生上界名易地捨. 謂轉易地

中	欄

時必捨彼善. 正理迪云. 應言少分亦離染

捨. 如憂根等非色善法(解云等謂等取憂根俱生善惡作及彼善屬)俱

舍師救云. 斷善上生全捨別說. 離染非全

略而不論三界一切至非餘方便者. 釋

下兩句. 三界一切見修所斷非色染法. 捨由

一緣. 謂彼但由諸能對治無間道起. 隨其所

應. 若此所斷2法品類能斷無間道生. 當捨

此品類中所有煩惱及彼助伴. 唯此道生能

捨彼染. 非餘方便能捨彼染問上來明

捨欲界非色善法. 及三界非色染法. 何故不

對別解脫等問答分別解云一一別對相

□廢立理亦應得非正所明故不別說

善惡律儀至除中定無想者. 此卽大文第五

約處辨成. 前兩句明惡戒. 後六句明善戒.

此善惡戒. 處有差別故約處辨成處中.

處無差別. 多通諸處故不別明論曰

至具二形者者釋初兩句. 於北洲中無殺

生等粗重業道無不律儀扇□半擇名二

黃門. 如前已說. 餘文可知律儀亦爾

至容有律儀者釋第三句. 律儀亦爾. 謂於

人中除前所除北洲. 扇□半擇二形. 餘人趣

有. 此卽例同惡戒. 不但在人三洲. 幷天亦

有. 故人天趣容有律儀復以何緣至

非律儀依者. 問. 可知相續. 謂身由經

律中至非彼類有者. 答. 契經中說男根成就

毘奈耶說除棄此類扇□等人. 故知律儀

非彼類有. 餘文可知復由何理彼無律

儀者. 問. 雖有敎說復由何理彼無律儀

由二所依至□愧心故者. 答. 一依相續

下	欄

非起二貪可發善戒. 由二根所依身所起

煩惱. 於一相續身俱增上故. 不發善戒. 於

正思擇有堪能者. 可發善戒. 扇□迦於正

思擇聞思修等無堪能故. 不發善戒. 極

□愧心能發善戒. 半擇迦無有極重□愧

心故. 不發善戒又解半擇迦於正思擇

無堪能故. 扇□迦無有極重□愧心故

又解俱通二種又解總通三種若

爾何故無不律儀者. 難彼於惡中至相

□立故者. 釋. 夫於善惡心決定者得善惡

戒. 彼二根等於極惡中心不定故. 又善惡

戒於一身中相□而立. 彼身旣不能得善

戒故亦不能得彼惡戒問捨善惡戒唯

二形捨. 非扇□半擇. 何故得善惡戒三俱

不得解云善戒善中增勝. 惡戒惡中增勝.

初得時難必須勝依身起. 故彼三種俱不能

得. 後起稱易扇□半擇過非是重不能捨

彼善戒惡戒. 戒依彼身二形過重以能

捨彼善戒惡戒. 戒不依彼. 故正理三十九

云. 然二形生捨善惡戒. 二依貪欲極增上

故. 非成扇□等捨善惡律儀. 起二依貪

非極重故北俱盧人至善戒惡戒者. 別

顯北洲無善惡戒. 北俱盧人無受戒故. 無

別解脫律儀. 無入定故. 無靜慮律儀無漏

律儀. 及無造惡勝阿世耶. 故無不律儀. 是

故彼無善戒惡戒猛利□愧至不律儀

故者. 此顯惡趣無善惡戒. 極猛利□愧三

惡趣中無故. 律不律儀於彼亦非有與

勝□愧相應起故方有律儀與勝□愧

經數: 一八二一

經名: 俱舍論記卷第十五

頁數: 二四三

上	欄

相違. 與勝無□無愧相應有不律儀

又扇□等至嘉苗穢草者. 喩肉. 可知若

爾何故至近住齋戒者. 難. 若說律儀惡趣無

有. 何故經言龍受八戒半月. 謂十五日

八日. 謂月八日又解半月. 謂白半十五日

及黑半十五日八日. 謂白半八日及黑半

八日又解半月中八日. 謂白半八日及黑

半八日此得妙行至唯人天有者. 答. 龍

雖受戒唯得處中妙行業道非得律儀. 是

故律儀唯人天有非三惡趣問若不得戒

何故爲受解云令生妙行得勝果故. 故

婆沙1百二十四云. 扇□半擇迦無形二

形受近住律儀得律儀不. 答應言不得.

所以者何. 彼所依身者志性羸2劣非律儀

器. 亦不能爲不律儀器. 如鹹鹵田嘉苗穢

草俱不生長. 然應授彼近住律儀. 令生

妙行當得勝果問此論何故不說無形

解云此論不說略而不論然唯人具

至靜慮無漏者. 釋第四句若生欲天

至彼必非有者. 釋第五第六句. 正理云若

生欲天及生色界皆容得有靜慮律儀. 然

無想天但容成就. 生無色界彼俱非有

無漏律儀至必不現3起者. 釋後兩句. 無漏

律儀不但在欲色界. 亦在無色. 謂若生在

欲界天中. 及生色界中. 除中定梵王. 及無

想天. 以彼二處唯異生故. 餘十六處皆容

得有無漏律儀. 生無色中唯得成就下六

地中無漏律儀. 以無色故必不現行

因辨諸業至所標諸業者. 此下當品之中大

中	欄

文第二釋經諸業. 就中. 一牒前總標. 二別

解釋此卽牒前總標且經中說至其

相云何者. 此下第二別解釋. 就中. 一明三

性業. 二明福等三. 三明三受業. 四明三時

業. 五明身心受業. 六明曲穢濁. 七明黑

黑等. 八明三牟尼淸淨. 九明三惡行妙行.

十明十業道. 十一明三邪行此下第一

明三性業. 就中. 一問. 二答此卽依經起

問頌曰至名善惡無記者. 頌答論

曰至善不善故者. 如是安等業名善等業相.

謂安穩業說名爲善. 能得可愛異熟果者.

暫時濟衆苦故. 能得可愛涅槃果者永時

濟衆苦故不安穩業名爲不善. 由此能

招非愛異熟. 又極遮止趣向涅槃. 與前安

穩性相違故非前二業立無記名. 無別

勝能不可記爲善不善故

又經中說至業果無動故者. 此卽第二明福

等三. 初句列名. 次三句別釋. 後兩句釋妨

論曰至說名不動者. 此卽略釋福等三

業豈不世尊至皆名有動者. 問. 豈不

世尊說下初二三定皆名有動聖說此

中至說名不動者. 答等. 謂等取喜樂二

受. 故正理云. 聖說. 此中有尋伺. 喜. 樂受

動故. 由下初定有尋伺動. 由下二定有喜

受動. 由下三定有樂受動. 以有尋等災患

未息故立動名. 若不動經中據因能感不

動果故說名不動又解等取喜樂. 出入

息. 隨其所應說名爲動如何有動定

招無動異熟者. 此下釋後兩句. 此卽問也

下	欄

雖此定中至立不動名者. 答. 雖下三定中有

尋伺等災患所動. 而業對果. 非如欲界有

動轉故立不動名. 謂欲界中有餘異趣異

處滿業. 由別緣力資助彼故. 令於異趣異

處中受以或有業. 能感外財官位. 內身形

量顔色4身. 及受樂等. 滿業於天等四趣中

此業應熟. 由別緣力所引轉故. 於人等四

趣中此業便熟唯除地獄. 以無可愛異

熟果故. 又解於等字中亦攝地獄. 以非愛

果通五趣故色無色界餘地餘處業. 無

容轉令異地異處受異熟果. 以業對果對

處定故等引地攝. 無動轉故立不動名

又正理云. 應知此中由於因果相屬愚故造

非福業. 以非福業純染汚故. 要依粗重相

續無明. 由此無明現在前位. 不能信解因

果相屬. 是故發起諸非福行. 由眞實義愚故

造福及不動業. 眞實義者謂四聖諦. 若於彼

愚諸異生類. 於善心位亦得間起. 由此勢

力令於三界不如實知其性皆苦. 起福不

動行爲後有因. 若已見諦5者則無是事. 乘

先行力漸離染時. 如次得生欲色無色

(解云異生於世俗因果相屬愚故. 造非福業. 於眞實義愚故. 造福及不動業. 若已見諦者不愚)

愚因果相屬故不造非)

(福業. 不愚眞實義故不造福. 不動業. 故言若已見諦者卽無是事. 然乘先異生時福及不動

行力. 漸離染時. 如)

(次得生欲. 色. 無色若准此文. 聖人不造感生6異熟7業)

又經中說至其相云何者. 此下第三明三受

業. 依經起問頌曰至現前差別故者.

初一頌正明三受業. 第二頌引證. 第三頌

明順受論曰至苦樂受故者. 釋初頌.

可知非此諸業至此中名受者. 非此諸

經數: 一八二一

經名: 俱舍論記卷第十五

頁數: 二四四

上	欄

三受業唯感受果. 應知亦感彼受資糧. 除

受餘四蘊資助受故名受資糧. 受及資糧

此中總名爲受. 唯言受者. 從强說故. 相從

說故. 受資糧故. 又正理1四十云. 此業非唯

感受異熟. 如何總得順受業名. 諸業爲因

所感異熟. 皆似於受得受名2數. 所以者

何. 彼皆如受爲身益損及平等故. 如水

火等於樹枝等爲益. 爲損. 爲等義成

有餘師說至異熟果故者. 釋第五第六句. 有

餘師不但上地有順捨業. 下諸地中亦有第

三順非二業. 由中間定無尋唯伺業. 能招中

定捨異熟故. 以生中定唯有捨故. 若異此

者. 中間定業應無異熟果. 或應無業. 以

無苦樂所感果故有餘師說至不感受

果者. □二異解. 前師意說. 此中定無尋唯

伺業. 能感初定根本地中樂根異熟. 同一縛

故第二師說. 此無尋唯伺業不感受果. 感

餘色法不相應行又雜心業品云. 問下地

何故無不苦不樂報耶. 答有說下地粗而彼

受細故. 下地不寂靜而彼受寂靜故雜心

意同二說二說俱與至3無尋業者. 論

主破云. 二說俱與六足發智本論相違. 故

本論言. 頗有業唯感心受異熟非身受異

熟耶. 曰有. 謂善無尋業中定善業旣無尋

攝. 明知但感中定心受不感身受. 若說中

定善無尋業. 能感初定樂根異熟. 便有無尋

業亦感身受. 本論相違. 本論說無尋業唯

感心受故. 又本論說善無尋業能感心受.

明知中定善業能感心受異熟. 旣能感受果.

中	欄

後說此業不感受果. 亦違本論又本

論說至俱時熟故者. 釋第七第八句. 又引

發智等本論證下地中有捨異熟. 以上界

中無苦受故. 不可說言順三受業一時受

果. 此中略擧發智初番. 第二第三番廣說中

顯. 如婆沙一百一十4五云. 頗有順樂受等

三業非前非後受異熟果耶. 答有此中非

前者遮過去. 非後者遮未來. 受異熟果者.

謂三業同於一刹那頃受異熟果. 依此立

問. 是以答有謂順樂受業色者. 此業能感

人天九處. 除聲. 惡趣四處謂色香味觸. 順

苦受業心心所法者. 此業能感苦受及彼相

應異熟. 順不苦不樂受業心不相應行者. 此

業能感人天四類異熟. 謂命根衆同分得

生住老無常. 能感惡趣二類異熟. 謂得生住

老無常又順樂受業心不相應行者. 此業能

感人天四類異熟. 謂命根衆同分得生住

老無常. 惡趣二類異熟謂得生住老無常. 順

苦受業色者. 此業能感惡趣九處除聲. 人

天四處謂色香味觸. 順不苦不樂受業心

心所法者. 此業能感不苦不樂受及相應異

熟又順樂受業心心所法者. 此業能感樂受

及彼相應異熟. 順苦受業心不相應行者. 此

業能感惡趣四類異熟. 謂命根衆同分得

生住老無常. 人天二類異熟. 謂得生住老無

常. 順不苦不樂受業色者. 此業能感人天

九處除聲. 惡趣四處謂色香味觸(已上論文)此

中引意正取第二番中順不苦不樂受業心

心所法爲證. 旣順不苦不樂受業感心心

下	欄

所法. 故知定感捨受異熟. 必同時故非離

欲界中有此三業一刹那中俱時熟. 故上界

卽無. 由此證知. 下地定有捨受異熟. 雖有

順捨受業色不相應行. 非定感捨受故. 不

以爲證. 正理5三十破云. 此亦非證. 以本

論中說三界業如三受故. 然非三界所繫

諸業可俱時受. 此亦應然. 而本論*言有

三界業俱時熟者. 爲欲試驗於對法宗解

不解故. 或於增上果說受異熟聲. 色無色

6界資下異熟令其久住故作是言. 順三受

業文亦容作此釋. 故彼所引非定證因

解云正理意說. 引順三受業俱時熟非定能

證異熟果業俱時熟. 彼引三界業俱時受. 例

破順三受業. 一爲試驗爲解不解. 二約

增上果釋三界業. 故婆沙一百一十八曰. 頗

有三界業非前非後受異熟耶. 答有. 乃

至廣說. 此中道理應答言無. 以異熟果界

地7斷故. 而言有者有何理耶. 有說. 此

中以問非理是故隨彼作非理答. 何故8須

作非理問耶. 欲試驗他故(廣引事云9云)復有說

者. 依增上果爲此問答. 亦不違理. 以三

界業容有一時受此果故(廣引事云*云)又云. 由此

道理今於此中依增上果作此問答. 亦不

違理. 以增上果一切界地無隔*斷故

若作俱舍師救說三受業. 依理問答. 非試

驗他故. 三受業約異熟俱時熟說. 說三界

業非理問答爲試驗他. 或約增上果故三

界業約增上果說. 不約異熟. 理必無有三

界諸業於一刹那俱受異熟故. 三受約異

經數: 一八二一

經名: 俱舍論記卷第十五

頁數: 二四五

上	欄

熟. 三界約增上果. 如何將彼三界增上. 例

此三受異熟文耶. 又婆沙第二十. 解傍生鬼

趣異熟因中云. 心心所法者樂喜捨受. 及

相應法又解欲界人天異熟因中云. 心心

所法者樂喜捨受. 及相應法准此故知.

欲界定有捨受異熟爲正此業爲善爲

不善耶者. 問. 感捨受業. 爲善爲不善

是善而劣者. 答. 下地捨受劣善所感問

上地捨受勝善能感. 何故三定已下捨受劣

善所感解云上地更無喜樂可欣故勝善

能感. 下地更有喜樂二受. 人多欣彼不多

心捨. 爲心喜樂故勝善感. 若不別欣喜

樂二受但願脫苦. 卽用劣善感彼捨受. 又

婆沙一百一十五云. 問何故捨根唯善業感

非不善耶. 答捨根行相微細寂靜智者所樂

故善業感. 諸有善業性是粗動故不能感捨

受異熟若爾便與至名爲善業者. 難. 若

於下地亦有善業能感捨受. 便與前文所

說相違. 謂說善業始從欲界至第三定名

順樂受. 又與前文所說相違. 得可愛果名

爲善業. 捨非可愛. 善如何感應知彼

據多分爲言者. 答. 三定已下非無少善亦

感捨受. 善多感樂從多分說言善感樂. 善

感可1愛應知亦爾此業與受至順樂

受等者. 此下釋名. 問. 業因受果. 二性旣殊.

如何說爲順樂受等業與樂受至利益

樂受者. 答. 總有三. 此卽初解. 此約利益以

釋順義. 因益樂果故立順名或復此

業是樂所受者. 第二釋. 約所受釋順樂. 果

中	欄

是能受業因是所受. 所受順能受故名順

受彼樂如何能受於業者. 問. 彼樂果如

何能受於業因樂是此業異熟果故者.

答. 由業感樂. 樂果起時果領2樂因故名能

受或復彼樂至應知亦爾者. 第三釋. 約

能受釋順. 或說彼樂是業所受. 由業感樂.

樂果起時業因是能受樂果是所受. 此卽能

受順所受故名爲順受. 如順浴散. 浴. 謂沐

浴散謂豆麵類等散順浴故名順浴散.

此亦應然. 業順樂受故名順樂受業. 如順

樂受業旣作三釋. 順苦受業. 順不苦不樂受

業. 應知亦爾總說順受略有五種者. 此

下釋後一頌. 因釋順受泛明順受總有五

種. 標名擧數一自性順受至乃至廣說

者. 謂一切受自體不違名自性順受如契

經說受樂受時如實了等. 同文故來問受

樂受時如何能了受於樂受答如婆沙一

百八十3五云. 問受樂受時*則不如實知.

4如實知時則不受樂. 所以者何. 受樂受時

彼受在現在. 非爾時能如實知. 不知相應

故. 無二心品俱行故. 如實知時彼受在過

去. 未來非爾時名受樂受. 無作用故. 苦

受不苦不樂受說亦爾. 佛何故說受樂受

時如實了知我受樂受等耶. 有說此中應

作是說. 受樂受已如實知我已受樂受.

受苦受不苦不樂受已如實知我已受苦

受不苦不樂受而不作是說者有何意耶.

應知此中說已受名受. 於過去說現在

聲. 如說大王從何方來. 此說已來名來

下	欄

如彼廣說二相應順受至乃至廣說者

5一切與受相應觸. 於相應中能順受故名

相應順受. 引經可知三所緣順受至受

所緣故者. 謂一切境是受所緣. 此所緣境順

能緣受名所緣順受. 如契經說. 眼見色已

意識唯受於色. 不受緣色之貪又解眼

見色謂眼6眼. 見色已. 謂意識. 餘解如前.

乃至法境應知亦爾. 正取六境. 不受色貪同

文故來四異熟順受至乃至廣說者. 謂

感一切異熟果業名異熟順受. 所以業名

異熟者. 因異於果名異. 或感果時與前

不同名異. 正感果時能熟故名熟或從

果爲名引經可知五現前順受至受

於樂受者. 謂於現在正現行受現前不違

名現前順受. 如契經言受樂受時顯受現

在. 餘二受便滅乃至廣說經言受樂受

時者. 非此樂受現在前時有餘受能受此

樂受. 但據樂受自體現前. 經中卽說受樂

受此中但說至順樂受等者. 上來雖復

泛說五種. 於此順三受業中. 但說第四異

熟順受. 由業能招受異熟故. 雖業因與受

果體性有殊. 而得名爲順樂受等

如是三業至其相云何者. 此下第四明三時

業就中. 一明四種業. 二明四業別. 三明中

有造業. 四明定受業相. 五明現法果業. 六

明業卽受果此卽第一明四種業. 牒前

問起. 因明三業便明四業故不引經

頌曰至餘師說四句者. 上兩句正答. 下

兩句□異說論曰至總成四種者. 釋上

經數: 一八二一

經名: 俱舍論記卷第十五

頁數: 二四六

上	欄

兩句. 說業有四皆約時定不定以立四業

時定有三. 謂現生後時不定爲一. 應

知不定義有多種. 或非定受果故. 或非定

此時受故. 或非定此趣受故. 或非定此處

受故. 或非定受此類果故. 如轉重受輕

轉輕受重等. 如是等類皆名不定 所以

約時辨者. 凡論造業於時難定. 若於時

定. 異熟亦定. 若於時不定. 異熟亦不定. 以

時離熟無別性故. 以時是熟位差別故

或有欲令至合成五種者. 釋第三句解五

業1義. 或有欲令不定受業復有二種一

異熟定時不定. 於現生後三時之中不定

有四. 或於二時不定. 二合有三. 或於三

時不定三合爲一二異熟. 及時俱不定. 此

亦有四. 或於二時異熟及時俱不定. 二合

有三. 或於三時異熟及時俱不定. 三合爲

一. 夫時難定. 若於時定異熟必定. 故無時

定異熟不定. 幷定業三合成五種問四

業五2業爲同爲異解云3有同有異. 若

三定業. 及不定中異熟不定時不定. 兩說皆

同. 若不定中異熟定時不定. 五業說有. 四

業卽無. 此卽異也. 故五業家於不定中開

爲二種問何故四業家於不定中無異

熟定時不定耶解云. 四業約時辨定不

定. 時與異熟無別體性. 若於熟定亦於時

定. 卽是定攝. 故於不定無有異熟定時不

定者又四業家解不定云非定受故立

不定名. 以此故知. 4不定中所感異熟或受

不受. 五業家言於不定中有異熟定時不

中	欄

定. 故知兩說不同. 又下文評取四業所說

爲善. 明知與五差別不同. 問若四業家無

異熟定時不定者. 何故正理論師破例八業

家云. 謂如5熟定時不定業. 時不定故. 旣共

許爲順不定受(云云)彼論旣言共許不定. 明

知亦有異熟定時不定者解云. 彼言共

許. 五業家共許. 或八業家共許又解云四

業五業義皆相似. 開合爲異. 五業家於不

定中6開兩種. 一異熟定時不定. 二異熟不

定時不定. 雖約異熟開爲兩種. 若時義邊

俱是不定. 故於不定雖開二種其義不殊

若作*斯解四業家於不定中亦有兩種

凡言造業於時難定. 若於時定異熟必定.

以時離7異熟無別體故. 以時依彼異熟

果故. 自有業於異熟定. 時不定. 以異熟

果自有體故. 以異熟果不依時故. 由斯理

故於時不定中可說兩種又下文解現

業中云. 於異熟定位不定者此業必能招

現法果. 又正理論正義家破八業家云. 謂

如8熟定時不定業時不定故. 旣共許爲順

不定受(云云)彼論旣言共許. 明知正義家同

共許也. 又正理論但破八業家時定熟不定.

不破八業家及五業家熟定時不定. 以此故

知. 四業五業開合爲異四業家云非定

受故立不定名者. 或非定受異熟故立不

定名. 此約異熟或受不受名不定或於三

時中非定於此時受異熟故立不定名. 此

約受異熟時三時不定名不定. 故不相違.

下文評取四業不言五業者. 以義同故.

下	欄

但言四業卽是五業故不別說. 雖有兩解

後解爲勝. 時依異熟. 可言時定異熟亦定.

異熟不依時立. 不可說言於異熟. 定時

亦定. 又准諸論於不定中皆有兩種更無

異說順現法受者至後次第熟者. 別釋

三定名. 順現法受者. 現法謂現身. 受謂異

熟. 謂此生造業卽於此生受異熟果. 生謂

衆同分順次生受者. 謂此生造業. 次第二

生受異熟果. 生謂生處順後9次受業者.

謂此生造業. 從第三生已去乃至多生皆名

爲後. 在第10二生後故. 於此後位果非頓

起. 次第而熟有餘師說至異熟果少者.

有餘經部師說. 順現法受業. 餘第二生等亦

得受異熟. 而名順現法受者. 隨初熟位

建立業名爲順現. 等等取生後. 生後二業

應知亦有能感多生. 從初立名. 准11現應

釋. 勿順現等强勝力業異熟果少依經部

宗許有一業能感多生. 若順現法受業其

力最强必受生後. 若順生受業其力稍劣. 不

受現受此卽劣現. 必受後受此卽勝業後

若順後次受業其力最劣. 不受現生故劣

前二唯受後受毘婆沙師至麥方結實

者. 毘婆沙師不許此經部義. 何必果近其

業卽勝. 諸業不定以或有業果近非勝.

或復有業果遠而勝譬如外道經三半月□

便結實. 此卽果近非勝三半月謂一月半.

或三月全更半月要經六月麥方結實. 此

卽果遠而勝譬喩者說至亦有二種者.

釋第四句. 譬喩者說. 業有四句第一句

經數: 一八二一

經名: 俱舍論記卷第十五

頁數: 二四七

上	欄

有業於三時定. 異熟不定. 謂順現等三非

定得異熟. 此中有三. 一於現時定. 異熟

不定. 二於生時定. 異熟不定. 三於後時定.

異熟不定. 此1家意說. 業時定. 異熟不定者.

謂於三時定. 異熟不定. 若於此時受卽受.

若於此時不受畢竟不受第二句有業

於異熟定. 三時不定. 謂不定業定得異熟.

此中唯一. 謂於異熟定. 2時不定第三句

有業於時異熟俱定. 謂順現等定得異熟.

此中有三. 一於現. 時異熟俱定. 二於生.

時異熟俱定. 三於後. 時異熟俱定  第四

句有業於時異熟俱不定. 謂不定業非定

得異熟. 此中唯一. 謂於時異熟俱不定

彼說諸業總有八種. 謂現生後不定四種.

各有定不定故成八種. 第一句三是定中

不定. 第二句一是不定中定. 第三句三是定

中定. 第四句一是不定中不定

於此所說至幷欲有頂退者. 此卽第二明四

業差別. 於此所說四業差別義中. 復辨差

別   論曰至四業相故者. 此卽標宗. 上

來說業總有三家. 或說四業. 或說五業. 或

說八業. 論幷評取四業故云是說爲善. 此

四業中唯顯時定不定. 釋經所說四種業

相差別不同. 故於時定分爲前三. 於時不

定總爲第四  正理論師爲五業家. 雖非

正義. 以是當部異師義故不別破  又解

五業四業開合爲異. 但言四業卽是五業

故不別說. 應知五業不定中二異熟定時不

定. 異熟及時俱不定. 卽是四業中時不定攝.

中	欄

未於時定異熟必定故時定分三. 若於時不

定異熟或定不定. 故五業中二不定. 卽是四

業中時不定攝. 開合爲異. 又正理不破五

業. 但破八業中第一句三種時定異熟不定.

以離異熟無別時故. 故正理四十云. 理必

無有異熟不定. 時分定業. 時定唯是異熟定

中位差別故. 非離異熟別有時體. 如何時

定非異熟耶(已上論文)雖有兩解後解爲勝

頗有四業俱時作耶者. 此下釋初句. 問起

容有者. 答  云何者徵	遣三使已至

俱時究竟者. 釋. 如遣三使. 一殺. 一盜. 一

行□. 己自行邪欲. 此四俱時究竟業道. 名

現等四  幾業能引衆同分耶者. 釋第二

句. 此卽問也  能引唯三至先業引故者.

答. 可知. 准此文現業非感同分. 不遮感

命. 3故前延壽. 但延壽根不言同分  又

解此文據常途說. 現業非感同分. 若據延

壽由別緣力現業亦感同分. 而延壽中但

言感命非同分者. 略擧一邊. 以實而言

亦感同分. 問如婆沙一百4一十四云. 問幾

業能引衆同分. 幾能滿耶. 或有說者. 二能

引衆同分亦能滿. 謂順次生受業順後次受

業. 二能滿衆同分不能引謂. 順現法受業

順不定受業. 復有說者. 三能引衆同分亦能

滿. 謂除順現法受. 一能滿衆同分不能引.

謂順現法受. 復有欲令順現法受業亦能

引衆同分. 若作是說. 此四種業皆能引衆

同分滿衆同分於此婆沙三說之中. 此

論爲同何說. 何者爲正解云. 此論同第

下	欄

二師. 卽以第二師爲正又解. 婆沙旣無

評家. 於三說中第二第三俱可爲正. 第二

師據常途說. 故言現業不感同分. 第三師

亦據別緣. 故言現業能感同分. 此論若據

常途同第二師. 若據別緣亦同第三師

何界何趣能造幾業者. 釋第三第四句此卽

問諸界諸趣至總開如是者. 答. 謂三界

五趣. 或善或惡. 隨其所應皆容造四種業.

總開如是若就別遮至餘皆得造者. 此

下論文皆顯別遮. 於中地獄不造善現受

業. 以地獄中無愛果故. 餘皆能造不

退5姓6至無遮者. 釋第五第六第七句. 於

離染地異生不退. 無次更生故不造生業.

後還生下故造後受業. 不退聖者必無受

生下諸地故. 不造生後業. 若凡若聖. 隨所

生地容造順現受業. 若造不定業一切處

無遮然諸聖者至如後當7說者. 釋第八

句簡差別可知

住中有位亦造業耶者. 此下第三明中有造

業. 上明生8有本*有死有造業. 此下明中

有造業. 此卽問起亦造者. 答云何

者. 徵頌曰至業所引故者. 答. 於欲界

中住中有位. 容有能造二十二業. 謂中有

位. 及胎內五位. 胎外五位. 總有十一. 住中

有位能造十一種定業. 十一種不定業故

名二十二. 應知如是中有所造十一9定皆

順現受攝. 由一類同分無差別故. 謂此中

有位與自類生有十位. 一衆同分一業引故.

故皆名爲順現受業. 由此不別說順中有

經數: 一八二一

經名: 俱舍論記卷第十五

頁數: 二四八

上	欄

受業. 以卽是彼順生順後順不定受業所

引故此中言類同分者. 顯同一類. 故正

理云. 類同分者. 謂人等類非趣非生. 以約

趣生. 中有生有同分異故若十一種不定

業. 或此身十一位受. 或餘身十一位受. 或總

不受故. 得說爲時不定業. 以宗不許時

定異熟不定業故. 故此十一種不定業非唯

此身十一位受問如無學人造不定業旣

無生後. 若受果時唯於現受. 何妨中有不

定業若受果時. 亦唯現受不通餘位解

云凡言不定望時不定. 無學不定業設有

生後亦容彼受. 由無生後故唯現受. 亦

名不定. 中有非是無學. 更有生後. 故不定

業非唯現受. 可通餘生. 不可爲例問於

三定業中何故於中有位唯造現業. 不造

生後業耶解云. 中有時促. 又身虛薄. 現

身定業以易造故. 故造現定業. 異身定業

以難造故. 不造生後. 1難旣唯造此身不

定. 如何通異身受解云不定易造可餘

身受. 又言不定如何唯局此生問何故

不言色界中有能造業耶解云而不說者

略而不論

諸定受業至餘非定受者. 此卽第四明定受

業相勝果. 謂預流果. 斷見惑盡初出見

道故. 阿羅漢果斷修惑盡初出修道故. 一

來不還非斷二惑盡. 非是初出不名勝

果勝定. 謂滅定等. 如次當說. 餘文可知

現法界業至定招現法果者. 此卽第五明現

法果業. 上一句顯順現受業. 下三句顯不

中	欄

定中定論曰至事亦非一者. 釋初句.

可知. 初雖心輕而由境重. 後雖境輕而

由心重. 餘文可知或生此地至不受異

熟者. 釋下三句. 明不定中異熟定時不定

受現果. 謂阿羅漢及不還果. 隨生此地永

離此地染. 於此地中隨其所應. 未離染

時造善不善業. 及離染已造諸善業. 於異

熟定時不定者. 由永離染故. 於此地中

不重生故. 此業必能招現法果. 皆於此身

受故名現法果問如未永離染位有現

等時. 可言容造異熟定時不定業. 如永

離此地染位有現法旣無生等. 如何可言

亦造異熟定時不定業. 應名爲時定解

云永離此地染雖無生等. 亦名異熟定時

不定業. 2任此業力若有生等亦容更受.

由無生等但現身受. 故與定業差別不同

又問3未離永離造諸善業. 於永離染

位可言受果. 以成就故. 於離染位惡業

不成. 如何感果解云夫業感果非要須

成. 如從上沒將生下時. 雖不成下諸善

惡業亦感果故. 又如同類遍行因雖有不

成亦能爲因. 若於此地有餘生後順定受

業彼必定無永離染義. 必於生後受異熟

故若於時不定於異熟亦不定者. 4由永

離染故必不受異熟

何田起業至損益業卽受者. 此卽第六明業

卽受. 問及頌答論曰至定卽受果者. 總

標頌意. 就現業中復明卽受功德田

者謂佛上首僧者. 釋初句. 佛於僧中而爲

下	欄

上首. 卽此僧衆名佛上首僧又解於僧田

中佛最爲勝故名上首. 卽佛名上首僧. 佛

雖非是聲聞僧攝. 是聖僧等. 故正理5三十

八云. 佛若非僧攝. 契經何故作如是言. 汝

等若能以少施物如6次供養佛上首僧. 則

於僧田獲得周遍淸淨施福. 正理通云. 僧

有多種. 謂有情人聲聞福田及聖僧等. 佛

於此內非聲聞僧. 可是餘僧. 自然覺故

廣如彼說. 以此文證故知佛亦名僧

約補特伽羅至還7復出者者. 此下釋第二

第三句8復約別人以解差別有五此釋

滅定出. 謂此滅定中由滅心故得心寂靜.

此定寂靜似涅槃故. 等9皆滅心故言相似.

猶成就故後還生故不得言眞. 若從此定

初起10心極寂靜寄喩來肉如入涅槃

還復出者二從無諍出至相續而轉者.

釋無諍出. 入此定時防他惑起. 名爲利

益意樂隨逐. 出此定時11有復爲無量勝德

12熏身. 相續而轉三從慈定出至相續

而轉者釋慈定出. 此定爲欲安樂有情. 餘

如無諍四從見道出至淨身續起者. 釋

見道出. 謂此道中永斷見惑得勝轉依. 謂

得見道勝所依身又解斷見惑已得預

流果勝所依身. 從此見道出時. 預流淨身

相續而起. 雖未能斷修所斷惑. 畢竟不

與見惑爲依名爲淨身超越一來不還

果者. 初出見道同預流說五從修道

出至名功德田者. 釋修道出. 謂此道中永斷

修惑. 雖有暫退必還斷故名爲永斷. 得

經數: 一八二一

經名: 俱舍論記卷第十五

頁數: 二四九

上	欄

勝轉依. 謂得修道勝所依身又解由斷

修惑已. 得阿羅漢勝所依身. 從此修道出

時還漢淨身相續而起. 以彼不與修惑爲

依名爲淨名. 雖有暫退必還斷故名爲淨

身故說此五名功德田. 此五但取初出定

位. 故正理云. 從如是五初出位中. 乘前所

修勝功德1勢. 心猶反顧專念不捨. 諸根寂

靜特異於常. 世出世間. 定不定福. 無能勝

伏映奪彼者. 故說此五名功德田若

有於中至能招卽果者. 釋第四句. 若有於

前六種田中爲衰損業爲利益業. 此業必

定能招卽果若從餘定至非勝福田者.

簡差別餘定. 謂除前五定是所餘定餘

果. 謂四果中除初後果. 是餘次第一來不

還果若從餘定出時. 由前所修定非殊

勝. 若從餘果出時. 見所斷惑先已斷故. 修

所斷惑未畢竟盡. 故彼相續於初出位非

勝福田爲損益時非受卽果. 若預流果

雖不能斷修惑究竟. 以斷見惑究竟盡

故. 若阿羅漢雖見惑先斷. 以斷修惑究竟

盡故. 所以從彼初出之時損益業卽受. 此

言預流勝2中二者. 據初出勝. 若據餘時

四果相望. 卽3二果勝預流也

異熟果中至非心受耶者. 此下第五明二受

業. 就中. 一明二受業. 二明心狂業. 此卽第

一明二受業問. 異熟五蘊果中受最爲勝.

今應思擇於諸業中頗有唯招心受

異熟非身受. 或招身受異熟非心受耶

亦有者. 答云何者. 徵頌曰至如

中	欄

前已辨者. 身受必與尋伺俱故. 上地無尋

故無身受. 亦不能感下地身受. 故正理云.

於彼地中無身受故. 身受必定與尋相應.

非無尋業感有尋果. 諸不善業唯感身受

非感心受如文可知. 若善有尋業. 卽能

通感二受. 非是所問故此不明

有情心狂何識因處者. 此卽第二明心狂業.

問有情心狂在何識中. 何因所感. 依何處

起頌曰至除北洲在欲者. 初句答初問.

次兩句答第二問. 下一句答第三問論

曰至無分別故者. 釋初句可知由五因

故至能令心狂者. 此下釋第二第三句. 總

由五因有情心狂. 此卽初因. 一由惡業感

惡異熟. 依此異熟能令心狂. 餘文可知

二由驚怖至遂致心狂者. 釋頌由怖. 可

知三由傷害至遂致心狂者. 釋頌由

害四由乖違至故致心狂者. 釋頌由違

五由愁憂至如婆私等者. 釋頌由憂. 如婆

私等愁憂心狂. 故婆沙一百二十六曰. 如契

經說婆私瑟□. 婆羅門女. 喪六子故心發

狂亂. 露形馳走. 見世尊已還得本心

若在意識至非異熟耶者. 問. 意可知不

說心狂至不染汚心者. 答. 謂惡業因感不平

等異熟大種. 依此大種勢力心4便失念故

說爲狂. 體非異熟善惡心等皆容狂故. 故

正理云. 由此心狂體非異熟. 善惡心等皆

容狂故(已上論文)如是心狂對於心亂應作四

句第一句狂非亂者. 謂狂者不染汚心. 失

念故名狂. 不染汚故名非亂第二句亂

下	欄

非狂者. 謂不狂者諸染汚心. 染汚故名亂.

不失念故非狂第三句狂亦亂. 謂狂者諸

染汚心. 失念故名狂. 染汚故名亂第四句

非狂亂者. 謂不狂者不染汚心. 不失念故

非狂. 不染汚故非亂應知此中染名爲

亂. 失念名狂除北俱盧至證法性故者.

釋第四句. 於欲界中除北俱盧. 餘欲有情

容有心狂. 謂欲六天心尙有狂者. 肉人三

惡趣得離心狂. 擧勝肉劣地獄□狂. 如

文可知就欲聖中唯除諸佛. 佛無自心

狂餘聖者得有第四. 大種乖適容有心

狂. 無前第一. 異熟生者若有三時定業及

時不定異熟定業. 必應先受彼異熟果後方

得聖. 若時異熟. 俱非定業由得聖故能

令無果. 全不受故. 又婆沙一百二十六云.

問此心狂亂於何處有. 答於欲界有. 非色

無色界. 然地獄無. 心常亂故. 心狂亂者. 謂

時非□. 鬼及傍生有心狂亂. 人天亦有. 除

北俱盧. 彼無罪業增上果故. 問此心狂亂

誰有. 誰無. 答聖者異生俱容得有. 聖通衆

聖. 唯除諸佛. 佛無心亂. 無壞音聲. 無斷

末摩. 無漸捨命(已上論文)婆沙云狂亂者. 亂卽

是狂. 故婆沙以狂亂對散亂作四句. 與此

論意同文異. 亦無第二驚怖以諸聖者超

五畏故五怖畏者. 一不言畏. 心衣食等

畏不言故. 二惡名畏. 怖畏世間惡名聞故.

三怯衆畏. 入大衆時怖畏衆故. 四命終畏.

臨命終時5怯怖畏故. 五惡趣畏. 畏墮地

獄傍生鬼故聖人不畏不言無不言

經數: 一八二一

經名: 俱舍論記卷第十六

頁數: 二五○

上	欄

畏. 不心名故無惡名畏. 不怯衆故無怯

衆畏. 不戀命1終故無命終畏. 不墮惡趣

故無惡趣畏言諸聖人無怖畏者. 若二

乘人無大怖畏. 非無小怖. 若佛世尊一切皆

2無. 婆沙七3十云. 問異生聖者誰有怖耶.

有作是說. 異生有怖. 聖者無怖. 所以者何.

於聖者已離五怖畏故. 五怖畏者. 一不言

畏. 二惡名畏. 三怯衆畏. 四命終畏. 五惡趣

畏. 評曰應作是說. 異生聖者二皆有怖. 問

聖者已離五種怖畏如何有怖. 答聖者雖

無五種大怖. 而有所餘暫時4小怖解

云此文言有*小怖者. 據二5乘說. 若據如

來小怖亦無故婆沙云. 評曰應作是說.

學無學位皆容有怖. 無學除佛. 佛無恐怖

毛□等事. 於一切法如實通6達得無畏故

亦無第三傷害. 以諸聖者無非人等憎嫌

事故不爲傷害亦無第五愁憂. 證諸法

性7眞實理故. 又經中說至依諂瞋貪生

者. 此卽第六明曲穢濁論曰至瞋

貪所生者. 標業配屬身語意業. 各有三

種. 謂曲穢濁. 如其次第應知依諂瞋

貪所生謂依諂生至諂曲類故者. 此

下別釋. 謂依諂生身語意業. 故契經中

名爲曲業. 諂之與曲. 類相似故. 眼目

異名故. 以諂釋曲. 曲是因. 業是果. 業

果從此曲因爲名. 故名曲業. 故正理云.

實曲謂見. 故契經言. 實曲者何. 謂諸惡見

諂是彼類故得曲名. 從諂所生身語意業.

曲爲因故. 果受因名. 是故世尊說彼爲曲

中	欄

所以得知諂發業者. 如婆沙一百一十

二廢立三不善根中云. 六煩惱垢有時能發

粗惡身語二業無餘四義若依瞋生至

瞋穢類故者. 若依瞋生身語意業故契經中

名爲穢業. 瞋之與穢類相似故. 眼目異名

故. 以瞋釋穢. 8諸煩惱皆名爲穢. 瞋穢中極

重立穢名. 穢是因. 業是果. 業果從彼穢因

爲名故名穢業. 故正理云. 瞋名穢者謂瞋

現前如熱鐵丸隨所投處. 便能燒害自他

身心. 諸煩惱中爲過最重故. 薄伽梵重立

穢名. 是諸穢中之極穢故. 從瞋所生身語

意業. 穢爲因故. 果受因名. 是故世尊說彼

爲穢若依貪生至貪濁類故者. 若依貪

生身語意業. 故契經中名爲濁業. 貪之與

濁. 類相似故. 眼目異名故. 以貪釋濁. 濁是

因. 業是果. 業從彼濁因爲名故名濁業. 故

正理云. 貪名濁者謂貪現前染著所緣是染

性故. 從彼生等准前應釋. 又婆沙云. 問何

故貪名濁. 答能染汚故. 如世間染色說名

爲濁. 正理. 及婆沙一百一十四更有多解.

不能具述

9俱舍論記10卷第十五

11一校了

保延元年六月十七日於大道寺點了

披此業品深思因果破戒之身惡業之

報何爲何爲可悲可悲唯願大士必垂

哀愍	權少僧都覺樹記

下	欄

12俱舍論記卷第十六

13沙門釋14光述

15分別業品第四之四

又16經中說至其相云何者. 此下第七明黑黑

等. 就中. 一明四業名體. 二明無漏斷別. 三

□異說不同此卽第一明四業名體. 依經

起問頌曰至名黑白俱非者. 初兩句總

標. 後四句別釋. 惡名黑. 色善名白. 欲善名

俱能盡彼無漏名非故. 言如次論

曰至說黑黑等四者. 釋初兩句. 佛依業不

同果不同所治殊能治殊. 隨其所應說黑

黑等四又解佛依異熟因異熟果性類不

同說前三業. 依有漏所治無漏能治殊說

後一業又解依業不同通立四種. 依果

不同說前三種. 依所治殊說前三種. 依能

治殊說後一種諸不善業至不可意故

者. 釋惡名黑. 不善名惡. 黑謂黑黑. 諸不

善業一向名黑. 染汚性故. 異熟亦黑. 不可意

故. 諸不善業亦應名不可意. 影顯可知. 略

而不說. 故婆沙一百一十四云. 黑有二種.

一染汚黑. 二不可意黑. 此中業由二黑故說

名爲黑. 異熟但由不可意黑故亦名黑

色界善業至是可意故者. 釋色善名白. 白

謂白白. 色界善業一向名白. 不雜不善惡

業惑故. 故正理云. 色界善業一向名白. 不

爲一切不善煩惱及不善業所17○雜故. 異

熟亦白. 是可意故何故不言無色界善